recursal/SuperWikiNEXT-32B huggingface dataset:
מקלע NSV בחצובת נ"מ ZPU
**NSV** הוא מקלע סובייטי כבד בקוטר 12.7 מ"מ (חצי אינץ'). שמו הוא ראשי תיבות של מפתחיו: ניקיטין, סוקולוב וולוקוב. המקלע פותח להחלפת מקלע DShK בשירות הצבא הסובייטי ונכנס לשירות ב-1971.

בצבא רוסיה הוחלף המקלע בראשית המאה ה-21 במקלע הקורד החדיש. ה-NSV לא מיוצר יותר ברוסיה, שכן מפעל הייצור והזיכיון נותרו בשטח קזחסטן לאחר פירוק ברית המועצות. מדינות נוספות שייצרו את המקלע ברישיון הן פולין, יוגוסלביה, הודו ובולגריה. 

גרסת המקלע להתקנה על רק"מ קרויה NSVT ויוצרה בסרביה על ידי "זאסטבה" בשם M87. גרסה זו נמצאת בשימוש נרחב במדינות יוגוסלביה לשעבר. כיום משתמשות במקלע פינלנד, פולין, רוסיה, ארמניה וסרביה.

נתונים טכניים
-------------

* תחמושת - 12.7x107מילימטר
* משקל (ריק) - 25 ק"ג, 41 ק"ג על חצובה בתוספת 11 ק"ג לשרשיר של 50 כדור
* אורך כולל - 1560 מילימטר
* קצב אש - 700-800 כדור בדקה
* הזנה - שרשיר של 50 כדור הניתן לחיבור לשרשירים נוספים.
* טווח מעשי מקסימלי - 1.5 ק"מ בשימוש נגד מטוסים, 2 ק"מ כנגד מטרות קרקעיות
* מהירות לוע - 845 מטר לשנייה
* סכסוכים בהם היה בשימוש - פלישת ברית המועצות לאפגניסטן, המלחמה בנגורנו-קרבאך, מלחמת עיראק

קישורים חיצוניים
----------------

ויקישיתוף מדיה וקבצים בנושא **NSV** בוויקישיתוף
**נייתן כהן** (באנגלית: **Nathan Cohen**; נולד ב-2 בינואר 1986) הוא חותר יהודי-ניו זילנדי, האלוף האולימפי (לונדון 2012) ואלוף העולם שנתיים ברציפות (2010 ו-2011).

קורות חיים
----------

כהן נולד בכרייסטצ'רץ'.

באליפות העולם בחתירה שנערכה במינכן, גרמניה בשנת 2007 סיים כהן במקום שישי בזוגית כפולה.

באולימפיאדת בייג'ינג (2008) סיים כהן במקום רביעי ביחד עם רוב וודל בזוגית כפולה בתוצאה של 6:30.79 דקות.

באליפות העולם בחתירה שנערכה באגם קרפירו ליד קיימברידג' ניו זילנד בתחילת נובמבר 2010 זכה כהן עם בן זוגו ג'וזף סאליבן בזוגית כפולה בתוצאה של 6:22.63 דקות, לפני בריטניה (6:24.21 דקות) וצרפת (6:28.54 דקות).

באליפות העולם בחתירה שנערכה בפוזנן, פולין בשנת 2009 סיים כהן במקום רביעי בזוגית כפולה.

באליפות העולם בחתירה שנערכה באגם בלד ליד בלד סלובניה בתחילת ספטמבר 2011 זכה כהן עם בן זוגו סאליבן בזוגית כפולה בתוצאה של 6:10.76 דקות, לפני גרמניה (6:10.82 דקות) וצרפת (6:14.31 דקות).

באולימפיאדת לונדון (2012) זכה כהן במדליית זהב ביחד עם סאליבן בזוגית כפולה בתוצאה של 6:31.67 דקות, לפני זוג מאיטליה (6:32.80 דקות) וזוג מסלובניה (6:34.35).

קישורים חיצוניים
----------------

ויקישיתוף מדיה וקבצים בנושא **נייתן כהן** בוויקישיתוף
* נייתן כהן, ברשת החברתית אקס (טוויטר)
* נייתן כהן, באתר הוועד האולימפי הבין-לאומי
* נייתן כהן, באתר olympedia.org
* נייתן כהן, באתר World Rowing (באנגלית)
* מאמר, Gold again for dominant double sculls duo (באנגלית)
**נמל החלל הפסיפי - אלסקה** (אנגלית: **Pacific Spaceport Complex – Alaska (PSCA)**), הוא נמל החלל שממוקם באלסקה באי קודיאק. המתקן מנוהל על ידי חברה Alaska Aerospace Corporation שנמצאת בבעלות מדינת אלסקה. האתר מיועד לשיגורים מסחריים וצבאיים.

היסטוריה
--------

פריסת המתקנים באתר
בשנת 1991 מדינת אלסקה החליטה לקדם הקמת מתקן לשיגורים לחלל. לאחר השלמת החקיקה ותוכניות בינואר 1998 החלה בניית המתחם ובאוגוסט 1998 בוצע שיגור ראשון לטיסה תת-מסלולית. בשנת 2001 בוצע שיגור ראשון של לוויין.

בשנת 2014 התרחשה תקלה משמעותית בזמן השיגור של תיל ניסוי של מערכת תקיפה גלובלית מיידית שבפיתוח. לכן שיגור נגרם נזק. תיקונים עלו 26–29 מיליון דולר והסתיימו בשנת 2016. לאחר השלמת התיקונים המתחם קיבל את השם הנוכחי.

לחברה שמנהלת את האתר קיים חוזה רב שנתי עם הסוכנות להגנה מפני טילים במסגרת ניסוי מערכת הגנה מרחבית בגובה רב ועם מספר חברות פרטיות. בשנת 2019 באתר בוצעו ניסויים של חץ 3.

באתר קיים כן שיגור לשיגורים לתת-מסלול וכן שיגור נוסף לשיגור לוויינים. מכן שיגור זה בוצעו שיגורים בעזרת משגר מדגם אתנה, מינוטארר ושל חברות פרטיות אמריקאיות "אסטרה" (הצליחה לבצע שיגור מוצלח במסגרת ניסוי המשגר) ו-"ABL Space Systems" (השיגור הראשון, בינואר 2023, לא הצליח). קיים הסכם עם חברה פרטית מהודו, אך נכון לשנת 2023 פיתוח משגר שלה טרם הסתיים.

השטח הכולל של האתר הוא כ-15 קמ"ר וניתן לפתח כני שיגור נוספים.

קישורים חיצוניים
----------------

ויקישיתוף מדיה וקבצים בנושא **נמל החלל הפסיפי - אלסקה** בוויקישיתוף
* אתר האינטרנט הרשמי של נמל החלל הפסיפי - אלסקה

הערות שוליים
------------

1. ↑  Roni Toldanes Updated: September 28, 2016 Published: April 20, 2015, 'Pacific Spaceport Complex Alaska' courts new customers, Anchorage Daily News (באנגלית)
2. ↑   ניסוי חץ 3]

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n96102797
* VIAF: 147917342
* WorldCat: lccn-n96102797

 |
**חדף בתים אסייתי** (שם מדעי: *Suncus murinus*) הוא מין של יונק קטן ממשפחת החדפיים המצוי בטבע בדרום אסיה ובדרום-מזרח אסיה, אך הוא הופץ בידי האדם לאזורים חדשים ברחבי אסיה ובמזרח אפריקה וכן לאי מדגסקר, שם הוא פוגע בפאונה המקומית. חדף זה נמצא במצב שימור "ללא חשש" בטבע.

חדף זה הוא קרוב משפחתו של החדף הזעיר, הקטן שביונקים. אולם חדף זה הוא הגדול שבכל מיני החדפיים. אורך גופו מגיע ל-15 ס"מ לרבות הזנב והוא שוקל 50–100 גרם בממוצע. החדף בעל אוזניים צנומות ורדרדות, אף מחודד בצבע ורוד ופרווה בצבע אפור כהה עד חום. החדף בעל זנב רחב יחסית, כפות רגליים עירומות בעלות חמש אצבעות קטנות והוא בעל בלוטות ריח המפרישות ריח מושק. ריח זה מיועד לעזור לזכרים למשוך נקבות.

כמו מרבית החדפים הוא פעיל בלילה לאחר שביום הוא מבלה מתחת לאדמה והוא אוכל בשר הכולל פרוקי-רגליים שונים, חלזונות ועוד רכיכות, זוחלים, דו-חיים ואף יונקים צעירים. חדפים החיים במגורי האדם יכולים להועיל בחיסול מזיקים כמו תיקנים וחגבים ואפילו עכברי בית. הם גם ידחקו רגלי חולדות, ובניגוד אליהם האוכלוסייה שלהם לא מתפרצת. עם זאת הם יכולים גם להרוג אפרוחי תרנגולות, ככל הנראה באמצעות נשיכה ארסית הנדירה אצל יונקים.

נקבת החדף ממליטה ומזדווגת במשך כל השנה. היא ממלטה לאחר הריון של חודש 1–8 גורים, בדרך כלל בשגר של שלושה. הגורים נעים בצמוד לאמם כל הזמן עד לגדילתם ועצמאותם בגיל שנה.

תת-מינים
--------

* *S. m. murinus*
* *S. m. nemorivagus.*
* *S. m. sindensis.*
* *S. m. viridescens*

בתרבות
------

חדף זה מוזכר בתרבות בספרו המפורסם של רודיארד קיפלינג, ספר הג'ונגל בו חדף בשם "chuchundra", מכונה "חולדת מושק". שם זה גורם לתושבי הודו לבלבול בינו לבין האונדטרה החיה באמריקה הצפונית.

גלריה
-----

* 
*

קישורים חיצוניים
----------------

ויקישיתוף מדיה וקבצים בנושא **חדף בתים אסייתי** בוויקישיתוף
* חדף בתים אסייתי, באתר ITIS (באנגלית)
* חדף בתים אסייתי, באתר NCBI (באנגלית)
* חדף בתים אסייתי, באתר Animal Diversity Web (באנגלית)
* חדף בתים אסייתי, באתר האנציקלופדיה של החיים (באנגלית)
* חדף בתים אסייתי, באתר GBIF (באנגלית)

הערות שוליים
------------

1. ↑  חדף בתים אסייתי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00574974

 |
**סרחיו רנאן** (בספרדית: **Sergio Renán**;‏ 30 בינואר 1933 – 15 ביוני 2015) היה שחקן, במאי ותסריטאי ארגנטינאי ממוצא יהודי.

ביוגרפיה
--------

שמואל כהן (שבהמשך שינה את שמו לסרחיו רנאן) נולד בחווה חקלאית חקלאית באנטרה ריוס למשפחת מהגרים יהודים. הוא התחיל לנגן בגיל צעיר וכבר בשנת 1951 צולם לראשונה בסרט. בהמשך הוא עבד בתיאטרון.

בשנת 1970 הוא לראשונה ביים סרט. בהמשך במהלך שנות ה-70 של המאה ה-20 סרחיו רנאן המשיך להשתתף בסרטים ארגנטינאים כשחקן. בשנת 1974 הוא כתב תסריט לסרט ארגנטינאי שהיה מועמד לפרס אוסקר לסרט הבינלאומי הטוב ביותר. הוא כתב תסריטים למספר סרטים נוספים לרבות סרט תעמולה על מונדיאל 1978 שנערך בארגנטינה.

בשנת 1980 סרחין רנאן ביים ושיחק תפקיד ראשי בסרט Sentimental שזכה בפרס בתחום הקולנוע בארגנטינה והיה הסרט הפותח של פסטיבל הסרטים הבינלאומי במוסקבה בשנת 1981.

לאחר בשנת 1983 סרחיו רנאן פנה לתחום התיאטרון והעלה על הבמה מספר אופרות בתיאטרו קולון, הוא היה חבר צוות השופטים בתחרויות מוזיקה ומונה למנהל המוזיקלי של תיאטרו קולון.

בשנת 2001 סרחין רנאן חזר לתחום הקולנוע וביים מספר סרטים לרבות סרט על בסיס ספרו של חואן חוסה מייאס La soledad era esto.

סרחיו רנאן נפטר בבואנוס איירס בשנת 2015. נקבר בבית הקברות לה צ'אקריטה (אנ').

קישורים חיצוניים
----------------

ויקישיתוף מדיה וקבצים בנושא **סרחיו רנאן** בוויקישיתוף

* סרחיו רנאן, במסד הנתונים הקולנועיים IMDb (באנגלית)
* סרחיו רנאן, באתר AllMovie (באנגלית)
* סרחיו רנאן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007338997805171
* BIBSYS: 98011916
* BNE: XX1289701
* GND: 141473517
* ISNI: 0000 0003 8464 9650
* LCCN: n94091808
* SUDOC: 156092336
* VIAF: 276930937
* WorldCat: lccn-n94091808

 |
**פליפה איג'י קיטדאי** (בפורטוגזית: **Felipe Eidji Kitadai**; נולד ב-28 ביולי 1989), הוא ג'ודוקא יהודי-ברזילאי. הוא בעל מדליית ארד אולימפית (לונדון 2012).

ביוגרפיה
--------

קיטדאי נולד בסאו פאולו. הוריו ממוצא יפני.

במשחקים הפאן-אמריקאיים שנערכו בגוודלחרה שבמקסיקו בשנת 2011 זכה קיטדאי במדליית זהב בתחרות הג'ודו במשקל עד 60 ק"ג. במשחקים הפאן-אמריקאיים ב-2015 זכה במדליית כסף. 

בין השנים 2011 ל-2016 זכה שש פעמים באליפות הפאן-אמריקאית בג'ודו בתחרות למשקל 60 ק"ג.

### מדליית ארד אולימפית

ב-28 ביולי, חגג קיטדאי את יום הולדתו ה-23 באולימפיאדת לונדון (2012) בזכייה במדליית ארד בתחרות הג'ודו עד משקל של 60 ק"ג. יומיים לאחר מכן, המדליה החליקה מידיו ונשברה לו בזמן שהוא התקלח ולאחר מכן היא הוחלפה.

פרסים
-----

* **תחרויות מהסבב העולמי (מאסטרס, גראנד סלאם, גראנד פרי)**:

גראנד סלאם טוקיו 2012: מדליית ארד
טורניר המאסטרס 2013: מדליית ארד
גראנד סלאם מוסקבה 2013: מדליית כסף
גראנד סלאם טיומן 2014: מדליית כסף
גראנד סלאם אבו דאבי 2017: מדליית כסף
גראנד סלאם באקו 2019: מדליית זהב

קישורים חיצוניים
----------------

ויקישיתוף מדיה וקבצים בנושא **פליפה קיטדאי** בוויקישיתוף
* פליפה קיטדאי, ברשת החברתית פייסבוק
* פליפה קיטדאי, ברשת החברתית אקס (טוויטר)
* פליפה קיטדאי, ברשת החברתית אינסטגרם
* פליפה קיטדאי, באתר olympedia.org
* פליפה קיטדאי, באתר איגוד הג'ודו העולמי
* פליפה קיטדאי, באתר JudoInside.com
* ג'ודו: מדליסט הארד מלונדון יגיע למכביה, באתר ynet, 26 במאי 2013
בישראל פועלות כמה עמותות שונות בשם **צער בעלי־חיים**, שמטרתן העיקרית היא מניעת צער וסבל מבעלי חיים. העמותות השונות פועלות למתן הגנה ולמקלט לבעלי החיים, נאבקות בהתאכזרות לבעלי החיים, מעודדות אימוץ חיות מחמד ופועלות לשכנע את הקהילה להבנה ולטיפול בבעלי חיים. העמותות ממומנות על ידי תרומות, דמי חבר ומענקים רפואיים-וטרינריים.

פועלות כיום עמותות שונות הנושאות את אותו השם, אך מדובר בעמותות שונות שפועלות בערים תל אביב, ירושלים, חיפה, רמת גן, באר-שבע והנגב, ורחובות.

העמותות השונות
--------------

קצין בריטי בסיוע המשטרה המקומית ממתינים להיכנס לאחר העוצר לעיר העתיקה בירושלים עם רכב של צער בעלי חיים, כדי לאסוף ולטפל בבעלי חיים חולים' 1938
#### תל אביב

עמותת "צער בעלי־חיים תל אביב" היא הוותיקה ביותר, ונקראה במקור **צער בעלי־חיים בישראל**, על פי הפסוק "כי תראה חמור שונאך רובץ תחת משאו וחדלת מעזוב לו - עזוב תעזוב עמו." (ספר שמות, פרק כ"ג, פסוק ה') ופירשו חז"ל: "שונאך - אפילו רשע או גוי, משום צער בעלי חיים" (תלמוד בבלי, מסכת בבא מציעא, דף ל"ב, עמוד א'.) האגודה נוסדה בשנת 1927 בסיוע האגודה המלכותית למניעת התאכזרות לבעלי חיים שפעלה בארץ ישראל מטעם[דרושה הבהרה] המנדט הבריטי. האגודה הקימה בית מחסה לבעלי חיים באבו כביר בדרום תל אביב, דומה לאלו שקמו באנגליה ובאירופה באותה תקופה, ובו אושפזו וטופלו סוסים, חמורים וגמלים.

#### רמת גן

עמותת "צער בעלי חיים רמת גן והסביבה" הוקמה בשנת 1944 בשכונת נחלת יצחק בו שוכן המקום עד היום. את העמותה הקימה גרטה בירן שנמלטה לישראל מהנאצים בזמן מלחמת העולם השנייה.

המתה יזומה של בעלי חיים
-----------------------

אחד הנושאים השנויים במחלוקת לגבי פעילות העמותות הוא המתת בעלי חיים שאינם נמסרים לאימוץ. מכיוון שלעמותות רבות יש מדיניות של "דלת פתוחה", הן מקבלות לבית המחסה כל בעל חיים שננטש. באופן זה, מתמלאים בתי המחסה בבעלי חיים מעבר לצפיפות המקובלת, מבלי שיימצאו מאמצים לכל בעלי החיים. פתרון לבעיית הצפיפות הוא המתת בעלי החיים.

מדיווחים שנתיים של "צער בעלי־חיים תל אביב" מהשנים 1996–2003 עולה כי הומתו בין 87% ל-93% מהכלבים והחתולים שנמסרו לעמותה(הקישור אינו פעיל). העמותה הודחה מחברות ב"נח", התאחדות הארגונים למען בעלי חיים בישראל, בגין הריגת חתולי רחוב בחולון.[דרוש מקור]

ראו גם
------

* יד 4

קישורים חיצוניים
----------------

* ynet, חודש לפטירתה של "האמא של בעלי החיים", באתר ynet, 9 בדצמבר 2012
* סרטונים אגודת צער בעלי חיים בתל אביב, 1964, באתר ארכיון הסרטים הישראלי בסינמטק ירושלים
* סרטונים מבט על מרכז צער בעלי חיים, באתר ארכיון הסרטים הישראלי בסינמטק ירושלים, יומן גבע 355, 1966

הערות שוליים
------------

1. ↑  אתר העמותה בתל אביב.
2. ↑  אתר העמותה בירושלים.
3. ↑  אתר העמותה בחיפה.
4. ↑  אתר העמותה ברמת גן.
5. ↑  אתר העמותה בבאר שבע.
6. ↑  אתר העמותה ברחובות.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 316606507
* WorldCat: viaf-316606507

 |
**קרי לי ווֹלְשׁ ג'נינגס** (באנגלית: **Kerri Lee Walsh Jennings**; נולדה ב-15 באוגוסט 1978) היא שחקנית כדורעף חופים אמריקאית, היא 3 פעמים ברציפות אלופה אולימפית (אתונה 2004, בייג'ינג 2008 ולונדון 2012) ו-3 פעמים אלופת העולם (ריו דה ז'ניירו 2003, ברלין 2005 וגשטאט 2007), לצד שותפתה מיסטי מיי-טרינור. היא שחקנית כדורעף החופים שזכתה בהכי הרבה טורנירים (133) ומשחקים והרוויחה 2.5 מיליון דולר, יותר מכל שחקנית אחרת בכל הזמנים.

ביוגרפיה
--------

ג'נינגס נולדה וגדלה בסנטה קלרה, קליפורניה. היא בוגרת אוניברסיטת סטנפורד שם קבעה שיא של 11–121 זכיות/הפסדים.

### 2000

באולימפיאדת סידני (2000) סיימה ג'ניניגס במקום רביעי עם נבחרת ארצות הברית בטורניר כדורעף נשים באולם. היא נמצאה False positive בבדיקת אמרוץ ולכן החמיצה מספר משחקים בתחילת הטורניר, עד שזכתה לזיכוי מוחלט מאמרוץ.

### 2003

#### אלופת העולם

באליפות העולם שנערכה בריו דה ז'ניירו, ברזיל 2003 זכתה ג'נינגס ביחד עם שותפתה מיסטי מיי-טרינור בתואר העולמי.

### 2004

#### אלופה אולימפי

באולימפיאדת אתונה (2004) זכתה ג'נינגס ביחד עם מיסטי מיי-טרינור במדליית זהב לאחר שלא הפסידו אפילו מערכה אחת במהלך כל הטורניר.

### 2005

באליפות העולם שנערכה בברלין, גרמניה 2005 הגנה ג'נינגס ביחד עם שותפתה מיסטי מיי-טרינור על התואר העולמי.

### 2007

באליפות העולם שנערכה בגשטאט, גרמניה 2007 זכתה ג'נינגס בפעם השלישית ברציפות ביחד עם שותפתה מיסטי מיי-טרינור בתואר העולמי.

### 2008

באולימפיאדת בייג'ינג (2008) הגנה ג'נינגס על תוארה ביחד עם מיסטי מיי-טרינור לאחר שלא הפסידו אפילו מערכה אחת במהלך כל הטורניר.

### 2011

באליפות העולם שנערכה ברומא, איטליה 2011 זכתה ג'נינגס ביחד עם שותפתה מיסטי מיי-טרינור במדליית כסף.

### 2012

באותה העת שהיא השתתפה באולימפיאדת לונדון (2012) היא הייתה בהריון בשבוע החמישי. במשחקים עצמם היא זכתה בפעם השלישית ברציפות בזהב האולימפי ביחד עם מיסטי מיי-טרינור.

### 2016

באולימפיאדת ריו דה ז'ניירו (2016) זכתה ג'נינגס במדליית ארד ביחד עם שותפתה אפריל רוס.

חייה האישיים
------------

וולש נישאה בשנת 2005 לקייסי ג'נינגס, שחקן כדורעף חופים מצטיין ולזוג נולדו שני בנים ובת. וולש היא בת דודתו של אנג'לו קלויארו, שחקנה של מכבי תל אביב.

קישורים חיצוניים
----------------

ויקישיתוף מדיה וקבצים בנושא **קרי וולש ג'נינגס** בוויקישיתוף
* קרי וולש ג'נינגס, ברשת החברתית פייסבוק
* קרי וולש ג'נינגס, ברשת החברתית אקס (טוויטר)
* קרי וולש ג'נינגס, ברשת החברתית אינסטגרם
* קרי וולש ג'נינגס, באתר הוועד האולימפי הבין-לאומי
* קרי וולש ג'נינגס, באתר olympedia.org
* אתר למנויים בלבד אמיר ענבר, בגיל 40 ועם שלושה ילדים, האלופה האולימפית בכדורעף חופים לא מפחדת להסתער על הענף שוב, באתר הארץ, 19 באוקטובר 2018
* קרי וולש ג'נינגס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012140147
* VIAF: 278071859
* WorldCat: lccn-no2012140147

 |
קליבר דיגיטלי מודד מטבע של 2 אירו
קליבר עם נוניוס. קליבר זה מאפשר מדידה בדיוק של עד 1/20 מ"מ, או "1/128. הקליבר שבתמונה מודד כעת 24.75 מ"מ  

1) הלסתות הראשיות. משמשות למדידת אורך וקוטר חיצוני של גליל, צינור או כדור  

2)לסתות משניות. משמשות למדידת קוטר פנימי  

3)מוט זחיח, משמש למדידת עומק של חורים וקדחים  

4)שנתות ראשיות - מילימטר  

5)שנתות ראשיות - אינץ'  

6)נוניוס מילימטרי  

7)נוניוס אינצ'י  

8)תפס המחלק: רק כאשר התפס לחוץ ניתן להזיח את המחלק, ובאופן כזה אפשר לבצע מדידה במקום בו לא ניתן לקרוא את השנתות, לשחרר את התפס ובכך לנעול את הקליבר, ולהוציאו לקריאת המדידה
אנימציה המדגימה שימוש בנוניוס לביצוע מדידה בדיוק של 1/10 מ"מ
**קליבר**, או בשמו העברי **מד-זחיח**, הוא מכשיר מדידה למדידות אורך חיצוניות ופנימיות מדויקות. השימוש בו נפוץ בתעשייה.

אטימולוגיה
----------

המילה העברית הנפוצה בשימוש "קליבר" בהקשר של כלי מדידה לא קשורה כלל ל"קליבר", שהוא הקוטר הפנימי של צינור או קנה של כלי ירייה (למשל "אקדח בקליבר של 9 מ"מ"), אלא מהווה שיבוש של המילה האנגלית "Caliper". למרות הדמיון הצלילי, באנגלית אלו שתי מילים שונות (Caliber/Caliper), שהתמזגו בעברית למילה אחת בעלת שתי משמעויות שונות.
המונח העברי "מד זחיח", נשען על הפסוק בספר שמות "ולא **יזח** החושן מעל האפוד", ומורה על מבנה המכשיר שמבוסס על רכיב שניתן להזחה. השם האנגלי "קליפר" משמש לציון מספר מכשירי מדידה, שהראשונים בהם ידועים החל במאה השישית לפני הספירה, ובהם גם מיקרומטר, אך בעברית השם "קליבר" משמש רק לאחד מהם (עם וריאציות) - "קליפר ורנייה", שהומצא במאה ה-19.

שימושים
-------

בעזרת חלקיו השונים של הקליבר ניתן למדוד אורך, קוטר פנימי, קוטר חיצוני, ועומק. קליבר באיכות טובה מודד בדיוק של עד 0.01 מילימטר (10 מיקרומטר).

מכשיר בעל דיוק גבוה יותר הוא המיקרומטר.

היסטוריה
--------

מכשיר המבוסס על עיקרון מדידה דומה היה ידוע עוד בתקופה של יוון העתיקה. המכשיר בצורה הנוכחית נבנה לראשונה בארצות הברית ב-1861.

המונח האנגלי "קליפר ורנייה" קרוי על שמו של פייר ורנייה (אנ'), מתמטיקאי צרפתי שהמציא את סקאלת ורנייה (אנ').

סוגים
-----

קיימים סוגים שונים של קליברים הנבדלים באופן קריאת המדידה במכשיר: דיגיטלי, מחוג או נוניוס (אנ') כפי שמודגם באיור.

המפתח המרבי של קליברים נפוצים הוא 150 מ"מ, 200 מ"מ ו-300 מ"מ .

קליברים עם מפתח גדול יותר מגיעים עד 2,000 מ"מ (שני מטר)[דרוש מקור].

ראו גם
------

* סרט מידה
* מיקרומטר

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קליבר** |
| ויקישיתוף תמונות ומדיה בוויקישיתוף: **קליבר (מכשיר מדידה)** |

* קליבר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4720573-8

 |
**מארש קניגרץ** (בגרמנית: **Königgrätzer Marsch**) הוא אחד המארשים המפורסמים ביותר בצבא הגרמני ובעולם. המארש הולחן בשנת 1866 על ידי יוהאן גוטפריד פיפקה להנצחת קרב קניגרץ, הקרב המכריע במלחמת אוסטריה–פרוסיה, בו ניצחה ממלכת פרוסיה את האימפריה האוסטרית.

היסטוריה
--------

נאמר כי הטיוטה הראשונה של המארש נכתבה עצמה במהלך הקרב. ההלחנה הבטוחה ב-6/8 מטר עוקבת אחר הקרב בשני חלקים, המוטיב ההתחלתי מסמל את הלחימה הבלתי-החלטית בין הקורפוס הפרוסי הראשון לאוסטרים, המוטיב השני מסמל את בואה של התגבורת הפרוסית. הניצחון בקרב קניגרץ סלל את הדרך לעליונותה של פרוסיה בקונפדרציה הגרמנית ובסופו של דבר הביא להקמת הקיסרות הגרמנית בשנת 1871.

מארש קניגרץ ממשיך להיות פופולרי ביותר והוא מרכיב חשוב בכל תזמורת מארש צבאית בגרמניה מודרנית, ואילו באוסטריה הוא נשמע רק לעיתים רחוקות מאוד, מכיוון שהיצירה קשורה לכישלון הצבא האוסטרי. כמו צעדות והרכבים מוזיקליים רבים אחרים, גם הנאצים עשו שימוש משמעותי במארש קניגרץ. ליצירה מיוחס המעמד המפוקפק להיות אחת היצירות האהובות על אדולף היטלר, והיא הושמעה לעיתים קרובות במהלך הופעותיו הפומביות, כולל עצרת נירנברג.

כמו מארשים רבים אחרים, גם מארש זה נמצא בשימוש הצבא הצ'יליאני ובעוד צבאות אחרים בעלי קשר לצבא גרמניה וגרמניה עצמה. הוא נמצא בשימוש בגדוד הג'מייקני השני תחת השם "הגדוד הערב אינדיאני השני" (2nd Battalion West India Regiment).

בתרבות
------

* מארש קניגרץ נשמע בתחילת סרט התעמולה של עצרת נירנברג של לני ריפנשטאהל, "ניצחון הרצון".
* המארש הושר ברקע בסרט "אינדיאנה ג'ונס ומסע הצלב האחרון", כשאינדיאנה ג'ונס מסתנן לטקס שריפת ספרים נאצי. סצנה זו נועדה להיות התייחסות לסרט "ניצחון הרצון".

ראו גם
------

* Preußens Gloria

קישורים חיצוניים
----------------

* - ביצוע השיר ביוטיוב. (אורכב 03.03.2016 בארכיון Wayback Machine)
* - ביצוע השיר על ידי התזמורת הפילהרמונית של ברלין.
* - ביצוע של הגדוד בג'מייקני. (אורכב 01.12.2017 בארכיון Wayback Machine)
* - ביצוע על ידי הצבא הצ'יליאני. (אורכב 03.03.2016 בארכיון Wayback Machine)

|  |  |
| --- | --- |
| בקרת זהויות עריכת הנתון בוויקינתונים | 
* GND: 300891199
* MusicBrainz work: 609fc84c-08ea-4644-97c8-585663b8e2ee
* VIAF: 183529508
* WorldCat (עם VIAF): 183529508

 |
**מרטין בורבולון** (בצרפתית: **Martin Bourboulon**) הוא במאי צרפתי. ידוע בצרפת כמי שביים את הקומדיות "אבא או אמא" ו"אבא או אמא 2" ואת הדואולוגיה "שלושת המוסקטרים", המורכבת מ"שלושת המוסקטרים: ד'ארטניאן" ו"שלושת המוסקטרים: מיליידי".

קריירה
------

הוא ידוע בעיקר בזכות הסרטים "אבא או אמא" (Papa ou maman) והמשכו "אבא או אמא 2". החלק הראשון בדואולוגיה זכה בפרס חבר המושבעים בפסטיבל הקולנוע הבינלאומי Alpe d'Huez International בשנת 2015.

בשנת 2021 עלה לאקרנים סרטו החדש של הבמאי, "אייפל". את התפקידים המרכזיים בסרט גילמו רומן דוריס ואמה מקי. העלילה מספרת את סיפורו של הרומן המסחרר של גוסטב אייפל, שעורר בו השראה ליצירת מגדל אייפל. בקיץ 2021 החל לעבוד על דואולוגיה חדשה: שלושת המוסקטרים: ד'ארטניאן ושלושת המוסקטרים: מיליידי בכיכובם של ונסן קאסל, אווה גרין, רומן דוריס ואחרים.

חיים אישיים
-----------

מרטין בורבולון הוא בנו של המפיק פרדריק בורבולון.

פילמוגרפיה
----------

* 2003: סיכוי מלוכלך (סרט קצר)
* 2007: Les Guignols de l'Info
* 2015: אבא או אמא
* 2016: אבא או אמא 2
* 2021: אייפל
* 2023: שלושת המוסקטרים: ד'ארטניאן
* 2023: שלושת המוסקטרים: מיליידי

קישורים חיצוניים
----------------

* מרטין בורבולון, ברשת החברתית אינסטגרם
* מרטין בורבולון, במסד הנתונים הקולנועיים IMDb (באנגלית)
* מרטין בורבולון, במסד הנתונים הקולנועיים KinoPoisk (ברוסית)

הערות שוליים
------------

1. 1 2
2. 1 2  Marine Chassagnon (6 בדצמבר 2016). "*Papa ou Maman 2*: Qui est Martin Bourboulon, le cinéaste discret qui se cache derrière la saga à succès". *huffingtonpost.fr* (בצרפתית). נבדק ב-8 ביולי 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1088593895
* SUDOC: 188183930
* VIAF: 66750898
* WorldCat (עם VIAF): 66750898

 |
צלחת סבזי - פטרוזיליה, כוסברה, טרגון, בצל ירוק וצנוניות.
ארוחה פרסית עם צלחות סבזי מפוזרות על השולחן
**סבזי חורדאן** (פרסית: **سبزی خوردن**, מילולית: אכילת ירוקים), היא תוספת מקובלת לארוחה במטבח הפרסי הכורדי, האפגני, האזרבייג'ני והארמני, המוגשת לצד כל ארוחה. בניגוד לסלטים חתוכים, במטבחים אלה נהוג להגיש צלחת ובה תערובת ירק-עלים חיים, ללא חיתוך, שהסועדים נוטלים ואוכלים ממנה ירק לאורך הארוחה.

בין הירקות הנפוצים על צלחת הסבזי: ריחן פרסי (פרסית: ריחן ریحان), פטרוזיליה (פרסית: ג'עפרי جعفری), כוסברה (פרסית: ג'יסניז گشنیز), גרגיר הנחלים (שהי شاهی או טרטיזק ترتیزک), עלי חילבה (פרסית: שמבלילה شنبلیله), בצל ירוק (פרסית: פיאזחה پیازچه), כרישה צעירה (פרסית: טרה تره), לענה דרקונית (טרגון או בפרסית טרחון ترخون), נענע (בכתיב פרסי: نعناع), שמיר (פרסית: שביד شوید), צתרה (פרסית: מרזה مرزه) וצנוניות (טרובחה تربچه). 

בארמנית מכונה התוספת **קנאצ'י** (**կանաչի**), באזרבייג'נית **גוי** (**Yemax goyü**) ובכורדית **פינג'ר** (**pinçar**). בחלק ממטבחים אלו מוגשים הירקות לצד גבינת פטה, סוגים שונים של לחם נאן ואגוזי מלך על מנת לכרוך אותם יחדיו ל'לוקמה' (פרסית لقمه - 'ביס מגולגל') או נאן פניר סבזי (פרסית: نان پنیر سبزی - לחם, גבינה וירק).

הירקות הירוקים המשמשים טריים בסבזי חורדאן, נפוצים גם במנות מבושלות במטבח הפרסי דוגמת חורשט סבזי וקוקו סבזי (חביתת ירק).

* נענע, פטרוזיליה, כרישה צעירה וצנוניותנענע, פטרוזיליה, כרישה צעירה וצנוניות
* בצל ירוק, פטרוזיליה ונענעבצל ירוק, פטרוזיליה ונענע
* ריחן פרסי, בצל ירוק וצנוניותריחן פרסי, בצל ירוק וצנוניות

ראו גם
------

* חורשט סבזי
* קוקו (מאכל)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סבזי חורדאן** |

* ירק במטבח הפרסי וחביתת ירק חלומית באתר של אורן רפואה משלימה.
* סבזי חורדאן בפייסבוק של ניחוחות מהמטבח של נתי.
**טונחה**
(למפת קוריאה הצפונית מוגדלת)פיונגיאנגפיונגיאנג
המהונגהמהונג
צ'ונגג'יןצ'ונגג'ין
נאמפונאמפו
וונסןוונסן
סינוויג'וסינוויג'ו
טאנצ'וןטאנצ'ון
קאצ'וןקאצ'ון
קסונגקסונג
סריווןסריוון
**הרפובליקה העממית  
של סין**
**רו.**
**קוריאה  
הדרומית**
**ים יפן**
**הים  
הצהוב**טונחה**טונחה**(למפת קוריאה הצפונית רגילה)פיונגיאנגפיונגיאנג
המהונגהמהונג
צ'ונגג'יןצ'ונגג'ין
נאמפונאמפו
וונסןוונסן
סינוויג'וסינוויג'ו
טאנצ'וןטאנצ'ון
קאצ'וןקאצ'ון
קסונגקסונג
סריווןסריוון
**הרפובליקה העממית  
של סין**
**רו.**
**קוריאה  
הדרומית**
**ים יפן**
**הים  
הצהוב**טונחה**טונחה**
**מרכז שיגורים טונחה** (בקוריאנית: **동해위성발사장**), ידוע גם כ-"Musudan-ri" (בקוריאנית: 무수단리, לפי היישוב הקרוב) הוא מרכז שיגורים בצפון-מזרח קוריאה הצפונית המותאם לשיגורים של טילים בליסטיים ומשגרי לוויינים.

היסטוריה
--------

עבודות בניה באתר החלו בתחילת שנות ה-80 של המאה ה-20 על ידי יחידות הנדסה קרבית של צבא קוריאה הצפונית. בשנת 1985 בוצע לראשונה ניסוי של שיגור טיל בליסטי. מתקני בקרה ושליטה, מחסנים ומתקנים נוספים הורחבו עד לתחילת שנות ה-90 של המאה ה-20. ביוני 1990 בוצע שיגור טיל נוסף. בהמשך בתדירות שנתית בוצעו שיגורים נוספים.

ב-31 באוגוסט 1998 בוצע שיגור טיל תלת-שלבי עם לוויין. ככל הנראה הוא הסתיים בכשל.

ב-5 באפריל 2009 בוצע ניסיון נוסף. דיווחים רשמיים היו על הצלחת השיגור. דיווחים שהתקבלו מארצות הברית ורוסיה ציינו שאין סימן לנוכחות לוויין בחלל. כל הנראה הייתה טיסה תת-מסלולית עקב תקלה טכנית בשלב השלישי של משגר.

מאז 2009 לא בוצעו שיגורים נוספים ופעילות עברה לאתר שיגורים סוחה

קישורים חיצוניים
----------------

* צילומים מהאתר
* תיאור האתר

הערות שוליים
------------

1. ↑  ארצות הברית על שיגור לוויין בשנת 1998
2. ↑  שיגור לוויין בשנת 2009
**קופיף מערבי** (שם מדעי: *Cephalopachus bancanus*; ידוע גם כ**קופיף הורספילד**) הוא מין יחיד בסוגו של טרסיוס. כשאר בני המשפחה, הוא בעל עיניים גדולות, המסייעות לו לתפוס את טרפו בחושך.

מאפיינים
--------

בני המין הם שוכני עצים ליליים, וניתן למוצאם בברוניי, אינדונזיה ומלזיה. המין אוכל בעיקר חרקים - חיפושיות, צרצרים, תיקנים, עשים, גמלי שלמה, נמלים, מקלונים וציקדות. הוא ניזון גם מבעלי חוליות קטנים - ציפורים, עטלפים, צפרדעים ונחשים, לעיתים אפילו ארסיים. הוא מסוגל לאכול עד ל-10% ממשקל השומן בגופו ביום. 

הם בעלי חוש שמיעה וריח מצוינים. משקלם נע בין 85–165 גרם, ואורכם 8–16 ס"מ. האיבר הכבד ביותר בגופם הוא העין, שקוטרה מגיע ל-1.6 ס"מ. זנבותיהם ארוכים ביותר, ואורכם נע בין 13.5-17.5 ס"מ, והם קירחים למעט ציצת שער בקצה. שערם משיי וקטיפתי, וצבעו נע בין חום אפרפר לחום כהה. אוזניהם הרגישות הן דמויות-עטלף וקירחות כמעט לחלוטין. מבנה הרגליים האחוריות שלהם מאפשר להם קפיצות מרשימות - עד 2 מטר למרחק ועד מטר וחצי לגובה.

הקופיף המערבי הוא מונוגמי. תהליך החיזור מתחיל בקריאה גבוהת-צליל שמשמיעה הנקבה בעת שהיא מוכנה להזדווג. לאחר שמגיע זכר מתאים, מתחיל מחול חיזור הכולל מרדף זה אחר זה והשמעת קולות רכים. ההזדווגות מתבצעת בדממה מוחלטת.

ההריון נמשך חצי שנה (תקופה ארוכה באופן חריג עבור יצור כה קטן), ומסתיים בלידת ולד יחיד, פקוח-עיניים, בעל פרווה ועצמאי, שמשקלו כרבע ממשקל אמו. בעת הציד, האם משאירה את הצאצא בתוך צמחייה עבותה, ומתקשרת איתו בצעקות ובקולות גבוהי-צליל. הצאצא מסוגל לצוד בגיל 42 יום, ואז מתחילה גם גמילתו מחלב אמו. למרות הקשר ההדוק בין ההורים, לא תועדה עזרה של האב בגידול הצאצאים, וכל עומס הטיפול מוטל על האם. הצאצאים מגיעים לבגרות מינית בגיל שנה, ובגיל זה הזכרים עוזבים את משפחת הוריהם. הנקבות נשארות בה מעט יותר, אך שניהם נוטים להישאר בקשר עם הוריהם.

קופיפים אלו הם טריטוריאליים, ולכל משפחה יש טריטוריה של 10–20 דונמים. בכל יום הם ישנים באתר אחר בטריטוריה שלהם - לרוב בישיבה זקופה. כאשר יורד הלילה הם מתעוררים ויוצאים לציד.

שמיעתם הרגישה של קופיפים אלו מאפשרת להם לצוד בהסתמך על השמיעה בלבד, ואכן פעמים רבות הם עוצמים את עיניהם מיד לפני תקיפת הטרף - כנראה כדי להגן על העיניים הענקיות. הם קופצים על טרפם, תופסים אותו ומכים אותו מספר פעמים בראשו על מנת להורגו, ואז מסתלקים למקום מוגן, בו יאכלו אותו - ראשו ראשון. כאשר הם מבחינים בטורף, הם עוצמים את עיניהם הענקיות ומחכים, עד שהטורף מגיע אליהם. אז הם פוקחים את עיניהם וחושפים את שיניהם, במטרה להפחידו.

תת-מינים
--------

קיימים שלושה תת-מינים של קופיף מערבי:

* **קופיף מערבי מצוי**, *Tarsius bancanus bancanus*
* **קופיף מערבי של האי בליטונג**, *Tarsius bancanus saltator*
* **קופיף בורנאי**, *Tarsius bancanus borneanus*

קישורים חיצוניים
----------------

* קופיף מערבי, באתר ITIS (באנגלית)
* קופיף מערבי, באתר NCBI (באנגלית)
* קופיף מערבי, באתר GBIF (באנגלית)

הערות שוליים
------------

1. ↑  קופיף מערבי באתר הרשימה האדומה של IUCN
לוגו החברה
**גֶ'לִי בֶּלִי** (באנגלית: **The Jelly Belly Candy Company**) היא יצרנית אמריקנית של סוכריות ג'לי בטעמים.

אודות
-----

הרעיון המקורי לסוכריות ג'לי בלי היה של היזם האמריקאי דייוויד קליין בשנת 1976. קליין פנה אל חברת "The Herman Goelitz Candy Company" כדי שתייצר עבורו את הממתק. תחילה הממתק לא הצליח אולם לקראת סוף שנות השבעים החל לצבור תאוצה. בשנת 1980 מכר קליין את הזכויות להמצאה ולחברה בעבור כאלף דולר. כעבור שנים אחדות הממתק הפך להצלחה אדירה. סיפורו של קליין עומד במרכז הסרט התיעוד איש הממתקים: סיפורו של דייוויד קליין. מרכז החברה ממוקם בפיירפילד, קליפורניה. היא מעסיקה כ-675 עובדים.

סוכריות הג'לי בלי באות במגוון של יותר מ-50 טעמים וצבעים. בשנת 2009 החלה חברת סידס לייבא את הסוכריות לארץ ואף פתחה חנות ייעודית לממתק במתחם הסינמה סיטי ברמת השרון. בניגוד לסוכריות ג'לי רבות אחרות, הג'לי בלי אינן מכילות ג'לטין.

ראו גם
------

* M&M's
* Mike and Ike

קישורים חיצוניים
----------------

ויקישיתוף מדיה וקבצים בנושא **ג'לי בלי** בוויקישיתוף
* אתר האינטרנט הרשמי של ג'לי בלי
* ג'לי בלי, ברשת החברתית פייסבוק

* ג'לי בלי, ברשת החברתית אקס (טוויטר)

* ג'לי בלי, ברשת החברתית אינסטגרם

* ג'לי בלי, באתר פינטרסט
* מירב קריסטל, מריץ' ורץ' יוצא ריצ'רץ' - ומה יוצא מג'לי ובלי?, באתר ynet, 14 בינואר 2009
**רועי בקל** (נולד ב-7 באוקטובר 1987) הוא כדורגלן עבר ישראלי ששיחק בעמדת הקשר.

קריירה
------

בקל התחיל את הקריירה שלו במחלקת הנוער של מכבי פתח תקווה. ב-13 באוגוסט 2006 ערך את הופעת הבכורה שלו בקבוצה הבוגרת של המועדון, בניצחון 0-1 על בני יהודה תל אביב במסגרת גביע הטוטו. עד לסיום העונה ערך בסך הכל ארבע הופעות בגביע הטוטו. ב-8 במרץ 2008 ערך את הופעת הבכורה שלו בליגת העל, בהפסד 3-0 למועדון ספורט אשדוד. בקיץ 2009 הושאל להפועל רמת השרון. מהליגה הלאומית. ב-13 בנובמבר 2009 הבקיע את שער הבכורה שלו בקריירה, בהפסד 5-3 להכח עמידר רמת גן במסגרת גביע הטוטו. בקיץ 2010 חזר למכבי פתח תקווה, וכבש שני שערים ב-24 הופעות בליגת העל.

בקיץ 2011 חתם באלקי לרנקה מליגת העל הקפריסאית. בעונתו הראשונה במועדון שותף רק ב-12 משחקים והבקיע שער אחד, ובעונתו השנייה ערך 23 הופעות וכבש שלושה שערים. בקיץ 2013 חזר לישראל וחתם במועדון ספורט אשדוד. ב-1 בספטמבר 2013 כבש את שער הבכורה שלו במועדון, בניצחון 2-3 על מכבי חיפה. ב-28 בינואר 2014 הבקיע צמד בניצחון 1-2 על מכבי תל אביב במסגרת גביע המדינה, ובסך הכל כבש בעונה זו שבעה שערים בכל המסגרות. באוקטובר 2014 קרע את הרצועה ולא חזר לשחק עד תום העונה. בסיום העונה פרש ממשחק פעיל.[דרוש מקור]

קישורים חיצוניים
----------------

ויקישיתוף מדיה וקבצים בנושא **רועי בקל** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
**פטריק ארין מרפי** (באנגלית: **Patrick Erin Murphy**; נולד ב-30 במרץ 1983) הוא פוליטיקאי ורואה חשבון אמריקאי חבר המפלגה הדמוקרטית. כיהן כחבר בית הנבחרים של ארצות הברית מטעם המחוז ה-18 של פלורידה בשנים 2013 עד 2017. במרץ 2015 הודיע על כוונתו להתמודד לסנאט מול הסנאטור מרקו רוביו הרפובליקני. הוא הפסיד בבחירות לרוביו כשקיבל 44% מקולות המצביעים לעומת 52% לרוביו.

ביוגרפיה
--------

מרפי נולד במיאמי שבפלורידה וגדל בקי לארגו. במהלך לימודיו החליף תיכון ולמד בלורנסוויל, ניו ג'רזי, עיירה הסמוכה לפרינסטון. בעת לימודיו בקולג' באוניברסיטת מיאמי עבד כפועל בנייה. בהמשך למד לתואר שני בחשבונאות וכלכלה באותה האוניברסיטה, ולאחר מכן עבד בדלויט טוש טומטצו במשך שנה. בסיום עבודתו בחברה מונה לסגן נשיא בעסק בנייה משפחתי.

ב-2012 העתיק את מיקום מגוריו על מנת להתמודד לבית הנבחרים של ארצות הברית על תקן המחוז ה-18 של פלורידה. לדבריו, הוא שמע כמה מאמירותיו של חבר הקונגרס המכהן מטעם מחוז זה, אלן וסט, והרגיש שהוא מחויב להתמודד מולו, וכיוצא בכך מיתג את עצמו בקמפיין כאלטרנטיבה לווסט. לאחר שנתמך בידי חברים בולטים של המפלגה הדמוקרטית, בהם מושל פלורידה לשעבר צ'ארלי כריסט והנשיא ביל קלינטון. המרוץ בינו ובין וסט היה לאחד מן היקרים ביותר באותן בחירות, וכן נקרא על אחדים "המרוץ המכוער ביותר". בסופו של דבר גבר מרפי על וסט, לאחר בחירות צמודות, כשב-20 בנובמבר, ימים אחדים לאחר הבחירות, הכיר וסט בתבוסתו.

ב-3 בינואר 2013 החל את כהונתו כחבר בית הנבחרים. בנובמבר 2014 התמודד לכהונה שנייה, ובפעם זאת הביס את יריבו הרפובליקני לאחר שזכה לתמיכה גורפת של כמעט 60% ממניין הקולות. מרפי תואר על ידי ההפינגטון פוסט כליברל בדעותיו, התומך בחופש הבחירה של נשים לבצע הפלה ובזכויות להט"ב, אך מתון כלכלית ופרו שוק חופשי שמעריך אחריות פיסקלית באשר לענייני מס.

במרץ 2015 הכריז מרפי כי בכוונתו להתמודד לסנאט. הסנאטור המכהן דאז מרקו רוביו, שהתמודד ללא הצלחה בבחירות לנשיאות 2016, התכוון תחילה להותיר את מושבו פתוח; אך לבסוף, מספר ימים לפני המועד האחרון להרשמה למרוץ ביוני 2016 הודיע כי הוא ירוץ לכהונה נוספת. מרפי נתמך על ידי הוועד הדמוקרטי לסנאט ובידי גורמים נרחבים במפלגתו. בבחירות הפסיד מרפי לרוביו.

קישורים חיצוניים
----------------

ויקישיתוף מדיה וקבצים בנושא **פטריק מרפי** בוויקישיתוף
* 

* אתר האינטרנט הרשמי של פטריק מרפי
* פטריק מרפי, ברשת החברתית פייסבוק

* פטריק מרפי, ברשת החברתית אקס (טוויטר)

* פטריק מרפי, ברשת החברתית אינסטגרם

* פטריק מרפי, סרטונים בערוץ היוטיוב
* פטריק מרפי באתר בית הנבחרים
* פטריק מרפי באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Patrick Murphy launches Florida Senate bid,‏ CNN‏, 23 במרץ 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 1251719767
* ISNI: 0000 0001 0933 9754
* ORCID: 0000-0002-5888-3403
* SUDOC: 031465501
* US Congress: M001191
* VIAF: 4779164539787932240003
* WorldCat (עם VIAF): 4779164539787932240003

 |
**ורסיטי** הוא קיצור מקובל למונח "צוותי אוניברסיטה". המשמעות שונה בהתאם לאזור, אך בדרך כלל קשורה לפעילות ספורטיבית.

ורסיטי בבריטניה
---------------

בבריטניה, קבוצת אוניברסיטאות או מועדון אוניברסיטאי מתייחס לקבוצות המשתתפות במשחקי אוניברסיטאות בספורט או בתחרויות אחרות בין אוניברסיטאות יריבות. המונח התייחס במקור אך ורק לצוותים בחסות האוניברסיטה, ומתוארך לשנות ה-40 של המאה ה-19.

בשפה הסקוטית העכשווית המונח ורסיטי לרוב ניתן להחלפה עם האוניברסיטה בהקשרים שאינם קשורים לפעילות ספורטיבית.

ורסיטי בצפון אמריקה
-------------------

בארצות הברית ובקנדה, קבוצות אוניברסיטאות הן קבוצות האתלטיקה העיקריות המייצגות מכללה, אוניברסיטה, תיכון או בית ספר תיכון אחר. קבוצות כאלה מתחרות מול קבוצות דומות במוסדות חינוך תואמים. קבוצות של קבוצות ספורט של אוניברסיטאות מאורגנות לרוב בכנסים אתלטיים, שהם קבוצות של קבוצות שמשחקות אחת את השנייה באופן קבוע במהלך עונת אתלטיקה נתונה. כהכרה ברמת הביצועים הגבוהה שלהם, ספורטאים בקבוצות אוניברסיטאות מקבלים לעיתים קרובות מכתבי אוניברסיטה. הם מנוגדים לספורט המועדונים של המוסד.

ההבדל העיקרי בין אוניברסיטת ספורט למועדונים הוא המקור לכספים שהוקצו. צוותי ורסיטי מקבלים תמיכה כספית, ציוד ומתקנים מתקציבי מחלקת האתלטיקה במכללות ובאוניברסיטאות. אוניברסיטאות מקצות לעיתים קרובות תקציבי ספורט מועדונים באמצעות מחלקות לחיי סטודנטים בדומה למועדונים אחרים בקמפוס. מכיוון שספורט מועדוני עולה יותר ממועדונים אחרים, על ספורטאי סטודנטים במועדון לשלם על מנת לשחק ולעסוק גם במאמצי גיוס תרומות לקבוצות כדי לשלם עבור זמן המתקנים, ציוד והוצאות קבוצתיות אחרות. ברמות שונות של ספורט מכללות, ספורטאי סטודנטים באוניברסיטאות זכאים למלגות על בסיס כישורי אתלט בלבד או באופן חלקי.

ניתן להשוות בין ורסיטי לרמת ה- ג'וניור ורסיטי (JV), אשר בדרך כלל מיועדת לשכבות פחות מנוסות, וגם עם ענפי ספורט פנים (IM), שעבורם הקבוצות נמצאות באותו בית ספר (פירוש המילה intramural). "בין הקירות". שחקני JV ו- IM יוכלו אולי לעלות לרמת אוניברסיטה על ידי ביצועים טובים.

ורסיטי בהולנד
-------------

בהולנד, ורסיטי הוא מרוץ החתירה הוותיק והיוקרתי ביותר. הוא נערך לראשונה בשנת 1878, והתחיל כמקבילה הולנדית למרוץ הסירות אוקספורד-קיימברידג'.

ורסיטי בדרום אפריקה
-------------------

בדרום אפריקה ובחלק ממדינות חבר העמים נוספים לרוב משתמשים במקום המילה אוניברסיטה, בהקשרים שאינם קשורים לפעילות ספורטיבית.

קישורים חיצוניים
----------------

ויקישיתוף מדיה וקבצים בנושא **ורסיטי** בוויקישיתוף

הערות שוליים
------------

1. ↑  Definition of varsity | Dictionary.com, www.dictionary.com (באנגלית)
2. ↑  Varsity vs. Junior Varsity, NAIA, ‏2013-09-20 (באנגלית)
3. ↑  Staff Writer, Expo highlights tech student innovators, ITWeb, ‏2014-09-25 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4131081-0

 |
**Viasat Sport** היא קבוצה של ערוצי ספורט המשודרים מבריטניה. הערוצים מיועדים לסקנדינביה ולמדינות הבלטיות, אם כי עיקר הצופים הוא בשוודיה.

היסטוריה
--------

הערוץ הושק ב-1999 כערוץ פאן סקנדינבי. הערוץ הושק על מנת לשדר אירועי ספורט רבים שלתאגיד MTG היו זכויות השידור עליהם אולם הם לא שודרו ב-TV3 ולכן לא היו בשימוש.

בינואר 2002 הושק ערוץ Viasat Sport המיועד לדנמרק (שהוחלף מאוחר יותר בידי TV2 Sport) ועקב כך השוק העיקרי של הערוץ היה שוודיה ונורווגיה. בשנת 2005 השתנה שוב ייעודו של הערוץ, לאחר השקת ערוץ ספורט ייעודי לנורווגיה. שמו של הערוץ שונה מאוחר יותר ל-Viasat Sport 1

במרץ 2008 קיבלה Viasat רישיון לשידור ערוץ Viasat Sport 1 ברשת השידור הדיגיטלית היבשתית. נכון לאוגוסט 2009 טרם החלו השידורים הקרקעיים, שכן התשתית לשידור הערוצים החדשים לא הושלמה.

ב-17 באוקטובר 2008 Viasat שינתה שוב את ערוצי הספורט שלה בשוודיה, נורווגיה ופינלנד. משמעות השינוי היא כי שמו של Viasat Sport 1 שב להיות Viasat Sport. כמו כן מרבית שידורי התוכניות העוסקות בכדורגל הועברו ל-Viasat Football. תוכניות ספורט ששודרו ב-Viasat Sport 3 הועברו ל-Viasat Sport.

שידורי הערוץ השתנו שוב ב-1 בספטמבר 2009 עקב השקתו של ערוץ Viasat Hockey. משמעות הדבר היא שרוב שידורי ההוקי הועברו לערוץ החדש. עקב כך, התוכן שנותר לשידור ב-Viasat Sport הם טניס, כדורסל, פוטבול וספורט מגע.

Viasat רכשה את זכויות השידור של הליגה האנגלית באפריל 2010 והודיעה כי תיצור ערוץ ייעודי לשידורי הליגה. ב-13 באוגוסט 2010 החלו שידורי Viasat Premier League HD.

Viasat Sport HD
---------------

**Viasat Sport HD** הוא ערוץ ספורט המעביר שידורי ספורט באיכות של HDTV. הערוץ מתמקד בעיקר בשוודיה ונורווגיה.

ראו גם
------

* Viasat Nature
* Viasat History
* Viasat Explore
* Viasat

| ערוצי טלוויזיה בשוודיה |
| --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |
| Viacom | MTV • קומדי סנטרל • ניקלודיאון • ניק ג'וניור • Nicktoons |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |

קישורים חיצוניים
----------------

* 

* אתר האינטרנט הרשמי של Viasat Sport

* אתר האינטרנט הרשמי של Viasat Sport

* אתר האינטרנט הרשמי של Viasat Sport

* אתר האינטרנט הרשמי של Viasat Sport

* אתר האינטרנט הרשמי של Viasat Sport

* אתר האינטרנט הרשמי של Viasat Sport

* אתר האינטרנט הרשמי של Viasat Sport
**מסרשמיט Me 321 Gigant** הוא דאון התובלה הגדול ביותר ששימש במלחמת העולם השנייה.

כלי טיס זה שימש את הצי האווירי של גרמניה הנאצית במהלך מלחמת העולם השנייה. במהלך המלחמה הוסב למטוס תובלה בעל 6 מנועים, 3 בכל כנף, וכך הפך למטוס התובלה הגדול ביותר במלחמת העולם השנייה.

היסטוריה
--------

כהכנה למבצע "ארי הים", הפלישה לאי הבריטי, נדרש הצי האווירי של גרמניה הנאצית להתכונן להעברת כוחות ומטען רב על מנת שתוכנית הפלישה תצליח. ולכן יצא מכרז לבניית כלי טיס גדול להובלת לוחמים ומטען. במכרז התחרו שתי היצרניות המרכזיות של הצי האווירי מסרשמיט ויונקרס.

יונקרס הציעה את הג'ו 322 (ממוטה) - שהיה דאון בעל כושר נשיאה של מעל 100 חיילים על ציודם, אולם יכולת ההטסה של הדאון הייתה נמוכה עם קשיים בניהוג ויציבות (עיצובו ככנף גדולה פגע קשות ביכולת השליטה במהירויות נמוכות), ובנוסף נדרשה תחזוקה גבוהה מכיוון שהדאון מורכב מחומרים רבים ומגוונים.

מסרשמיט פיתחה את ה-312 Gigant שהיה בעל יכולת נשיאה מועטה במקצת משל היונקרס גו' 322, אך לעומתו העיצוב היה מוצלח יותר, בשל תצורת גוף הדאון - שהוא מוגבה, וכן על ידי יצירת כנף עילית לדאון, מה שהקנה יציבות גבוהה לדאון במהירויות הנמוכות. הדאון נבנה ממספר חומרים קלים, תוך שילוב צינורות פלדה מרותכות, עץ ובדים. תא הטייס מוגבה מגוף המטוס ורק טייס אחד נצרך להטסתו. הדאון של מסרשמיט זכה במכרז והועבר לשימוש הצי האווירי בשנת 1942.

הגישה לטעינת הדאון הייתה דרך דלתות גדולות בחרטום או בדלתות משני צידיו של גוף הדאון. משקל הנשיאה המרבי היה 22,000 ק"ג וכן היה מותאם בגודלו לקרונות הנשיאה של הרכבות הגרמניות (מה שייעל את הפריקה/טעינה). הדאון בתחילה נגרר על ידי יונקרס ג'ו 90 ומאוחר יותר על ידי שלושה מסרשמיט BF110.

צורת ההמראה הזאת, המורכבת ממספר מטוסים במקביל, היוותה גורם סיכון גבוה לתאונה אווירית שאכן התרחשה ב-1941. לשם המראה, בנוסף לגרירה, השתמש הדאון במנועי האצה רקטיים נפיצים ובגלגלי עזר, בעוד לנחיתה השתמש במגלשיים.

במהלך המלחמה הדאון עבר מספר שינויים, ולתא הטייס נוספו מקומות עבור טייס משנה ואלחוטן. הפגיעות לאש מהקרקע ולמטוסי יירוט של מדינות הברית היוו בעיה מתמדת במהלך הפעילות המלחמתית ובנוסף התאמת שדות נחיתה, המראה, וכלים לטיפול בדאון - הגבילו מאוד את השימוש בדאון.

פעילות מבצעית
-------------

בתחילת שנת 1942 הועברו 32 היחידות שנמסרו לידי הצי האווירי לחזית המזרחית, לקראת מבצע "הרקולס" המתוכנן (הפלישה למלטה), במבצע תוכנן שימוש בצי של דאונים לפלישה אווירית. התוכנית לבסוף ננטשה בשל מחסור במטוסי הגרירה ואתרי נחיתה מתאימים.

בשנת 1943 חזר הדאון שוב לחזית המזרחית ברוסיה לצורך שימוש במבצע מתוכנן שנועד להקל על הארמייה השישית הנצורה בסטלינגרד, אך עד שהגיעו לקו החזית, לא נותרו שדות תעופה מתאימים והדאונים נשלחו חזרה לגרמניה.

לאחר ביטול הפעולה בסטלינגרד, לקחו את הדאונים לטובת הסבה לגרסה ממונעת ה־Me323, מטוס המטען היבשתי הגדול ביותר של מלחמת העולם השנייה.

במהלך המלחמה תוכנן להשתמש בדאון זה לטובת הנחתת ציוד לכיבוש סיציליה, אולם רעיון זה ננטש גם הוא, בשל היעדר אתרי נחיתה מתאימים.

הדאון שימש להעברת ציוד ללוחמי קורפוס אפריקה בשלהי 1942 אולם היה פגיע לאש הקרקע והאוויר של צבאות הברית, והשימוש בו פחת.

במהלך המלחמה הוסב הדאון למטוס התובלה **Me 323 Gigant**.

קישורים חיצוניים
----------------

ויקישיתוף מדיה וקבצים בנושא **מסרשמיט Me 321** בוויקישיתוף
* Me 321 באתר Militaryfactory

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565539105171
* LCCN: sh85083985

 |
**שמוליק (שמואל) מרקו** (נולד ב-12 ביוני 1955) הוא גאולוג ישראלי ופרופסור מן המניין בחוג לגאופיזיקה באוניברסיטת תל אביב. לשעבר ראש בית הספר לסביבה ולמדעי כדור הארץ ע״ש פורטר בפקולטה למדעים מדויקים ע"ש ריימונד ובברלי סאקלר.

ביוגרפיה
--------

מרקו נולד בישראל. שירת בצה"ל בסיירת גולני. 

בין השנים 1976 ל-1988 עבד כמדריך וכמנהל בית ספר שדה אילת של החברה להגנת הטבע. 

למד במחלקה לגאולוגיה באוניברסיטה העברית בירושלים לימודי בוגר, מוסמך ודוקטורט (קיבל את התואר ב-1997). בשנת 1991 השתלם במחלקה לגאופיזיקה באוניברסיטת סטנפורד בקליפורניה. 

משנת 1994 עד 2000 עבד כחוקר במכון הגאולוגי. 

בשנת 2000 הצטרף מרקו בדרגת מרצה לחוג לגאופיזיקה באוניברסיטת תל אביב. בשנת 2003 קודם לדרגת מרצה בכיר, ב-2007 הפך לפרופסור חבר וב-2013 לפרופסור מן המניין. בשנים 2013–2016 שימש כראש החוג לגאופיזיקה, ובשנים 2016–2021 היה הראשון לעמוד בראשות בית הספר לסביבה ולמדעי כדור הארץ.

מחקר
----

עיקר מחקריו של מרקו מכוונים לתיעוד ההופעה בזמן ובמרחב של רעידות האדמה שהיו באזור בעבר על פי דפורמציה בסדימנטים (פלאוסייסמולוגיה) ובאמצעות ניתוח נזקים במבנים ארכאולוגיים (ארכאוסייסמולוגיה). כמו כן הוא חוקר את התנהגות השדה המגנטי של כדור הארץ בעבר (פלאומגנטיזם).

קבוצת המחקר של מרקו מתעדת את הופעת הסייסמיטים לאורך בקע ים המלח במספר אופנים. שכבות המשקעים של ים המלח ושל האגמים שקדמו לו חשופות בפני השטח מכיוון שמפלס המים ירד מרום של 160 מטרים מתחת לפני הים (לפני כ-26 אלף שנה, בשיא תקופת הקרח האחרונה), עד לכ-425 מטרים מתחת לפני הים בשנת 2013. הגילים של שכבות הסייסמיטים שמצאה קבוצתו במשקעי ים המלח מאלפיים השנים האחרונות, נמדדו באמצעות איזוטופים רדיואקטיביים ונמצאו תואמים לעדויות כתובות על רעידות אדמה שנמצאו בתעודות היסטוריות עתיקות. כך משלב מרקו במחקרו עדויות מההיסטוריה ומאמת אותן בתצפיות באתרים ארכאולוגיים שבהם ניתן לנתח אך מקרוב נזקים שגרמו רעידות אדמה. 

בסך הכל, תיעדה קבוצתו של מרקו את רעידות האדמה שהתרחשו באזור בכ-220 אלף השנים האחרונות. זהו התיעוד הארוך ביותר בעולם, אך השאיפה היא להשיג תיעוד של פרק זמן ארוך עוד יותר.

פרסים והוקרה
------------

* פרס מכון טדי דיקר למדעי כדור הארץ (1989)
* פרס פרץ גרדר של החברה הגאולוגית הישראלית (1991)
* פרס רפי פרוינד של החברה הגאולוגית הישראלית (2007)
* מצטיין רקטור אוניברסיטת תל אביב בהוראה (2017)
* מופקד הקתדרה על שם נבנצל וגרוסברג בגאודינמיקה (2020)

קישורים חיצוניים
----------------

* רשימת פרסומים של פרופסור שמוליק מרקו
* הדף של פרופסור שמוליק מרקו באתר אוניברסיטת תל אביב
* סדרת הרצאות בחסות הרקטור: כדור הארץ - הגרסה המדעית
* משקעים אגמיים באגן ים המלח כסיסמוגרפים מאובנים (סידרת ״מלח הארץ״)
* דעת מדבר, ריאיון עם פרופ׳ שמוליק מרקו, אפריל 2020
* פודקאסט תל אביב 360 - רעידת אדמה קטלנית בישראל - השאלה היא לא האם, אלא מתי?, נובמבר 2022
* פודקאסט (מראיין דניאל דושי)

הערות שוליים
------------

1. ↑  תיעוד רעידות אדמה עתיקות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007383140005171
* ORCID: 0000-0001-5548-2447
* SUDOC: 093328583
* VIAF: 206041655
* WorldCat: viaf-206041655

 |
פירוש נוסף ערך זה עוסק במכונית. אם התכוונתם למשמעות אחרת, ראו אאודי אי-טרון.

**אאודי אי טרון GT** (באנגלית: **Audi e-tron GT**) היא מכוניות ספורט חשמלית במרכב קופה, שמיוצרת על ידי אאודי ספורט חברת הבת של אאודי משנת 2021. בשנת 2018 הציגה אאודי ספורט בתערוכת הרכב הבינלאומית של לוס אנג'לס דגם קונספט מקדים. גרסת הייצור הוצגה בפברואר 2021. היא הגיעה לישראל ב-3 בנובמבר 2021.

סקירה
-----

המכונית חולקת מכלולים רבים עם פורשה טייקאן, כ-40% מהחלקים במכוניות זהים ושתי המכוניות עושות שימוש באותה פלטפורמה.

האי טרון GT היא המכונית החשמלית השלישית שמיוצרת על ידי אאודי אחרי האאודי אי-טרון והאאודי אי-טרון ספורטבק והחשמלית הראשונה של אאודי ספורט והראשונה שמיוצרת בגרמניה, במפעל בעיר נקרזולם. הייצור החל בדצמבר 2020, כחודשיים לפני החשיפה הרשמית שהתקיימה ב-9 בפברואר 2021. במרץ החל ייצור של המכונית גם במפעל בתאילנד.

מפרט טכני
---------

הגרסה הבסיסית כוללת שני מנועים חשמליים המספקים כ-470 כ"ס (350 קילוואט). תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 4.4 שניות ומגיעה למהירות מרבית של 245 קמ"ש (152 מייל לשעה). סוללת ליתיום-יון בקיבולת 85 קוט"ש המאפשרת טווח נסיעה חשמלי של 488 קילומטרים.

אאודי אי-טרון GT RS
-------------------

גרסת ה"ביצועים הגבוהים" לגרסה הבסיסית הכוללת שני מנועים חשמליים בקיבולת של 83.7 קילו וואט שעה המספקים כ-598 כוחות סוס. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 3.3 שניות ומגיעה למהירות מרבית של 250 קילומטרים לשעה. בעת שימוש בבקרת יציאה מהמקום למשך 2.5 שניות הספק המנוע עולה ל-646 כוחות סוס. טווח הנסיעה החשמלי המרבי הוא 488 קילומטרים. היא הוצגה יחד עם הגרסה הבסיסית.

גלריה
-----

* דגם הקונספטדגם הקונספט
* הגרסה הבסיסיתהגרסה הבסיסית
* גרסת ה-RSגרסת ה-RS

ראו גם
------

* טסלה מודל 3
* פורשה טייקאן
* פורד מוסטנג מאך-אי

קישורים חיצוניים
----------------

ויקישיתוף מדיה וקבצים בנושא **אאודי אי-טרון GT** בוויקישיתוף
* אתר האינטרנט הרשמי של אאודי אי-טרון GT (באנגלית)

* אוהד אלגוב, אודי e-tron GT - מבחן דרכים (השקה עולמית), באתר אוטו, 12 באוגוסט 2021

הערות שוליים
------------

1. ↑  לייצור בשנת 2020: אודי אי טרון GT קונספט, באתר קארטיוב, ‏29 בנובמבר 2018
2. ↑  חשמל ספורטיבי: אודי אי טרון GT נחשפת, באתר קארטיוב, ‏09 בפברואר 2021
3. ↑  אביעד רייס, אאודי משיקה את האי-טרון GT, באתר מגזין רכב חשמלי, ‏10 בפברואר 2021
4. ↑  אלדד מנורי, אאודי e-tron GT החשמלית הספורטיבית נחשפת, באתר פורטל הרכב גיר, ‏10 בפברואר 2021
5. ↑  cartube, אודי e-tron GT בישראל - מחיר החל מ-765,000 שקל - cartube, באתר www.cartube.co.il
6. ↑  Der Audi RS e-tron GT interpretiert den Porsche Taycan neu, Auto Bild, 21 November 2020(בגרמנית)
7. ↑  Audi starts production of the e-tron GT electric car, Electrek, 9 December 2020
8. ↑  Audi unveils Audie-tron GT, CNN, 9 February 2021
9. ↑  מתקרבת לפס הייצור: אודי RS אי טרון GT החשמלית, באתר קארטיוב, ‏05 בנובמבר 2020
**גלגל המזל** שנקרא גם הגלגל, מזל, שינוי וגלגל הרפואה, הוא קלף מספר 10 בארקנה הגדולה של קלפי הטארוט.

קלף גלגל המזל
הקלף מציג גלגל בעל מספר חישורים זוגי בדרך כלל שעל פסגתו עומד ספינקס, חמוש לרוב בחרב ובין צדדיו יש את האל אנוביס שעולה ונחש/ קוף/ שד שיורד ממנו. על הגלגל עצמו יש לעיתים ידית. גרסת חבילת הריידר של הקלף היא שילוב של שני איורים של הגלגל כפי שאייר אותם אליפז לוי. בחלק מהחבילות נראית האלה פורטונה (לרוב עם כיסוי עיניים) מסובבת את הגלגל, כאשר על הגלגל שהיא מסובבת נראים ארבעה אנשים בעמדות מזל שונות (זה שנמצא בתחתית, זה שעולה לפסגה, זה שניצב בפסגה וזה שיורד מהפסגה).

משמעות הקלף
-----------

הקלף מייצג את הדינמיות של החיים והגורל, שינויים ותהפוכות.

קישורים חיצוניים
----------------

ויקישיתוף מדיה וקבצים בנושא **גלגל המזל** בוויקישיתוף

הערות שוליים
------------

1. ↑  קלף גלגל המזל בטארוט - פירוש, משמעויות ומסרים, באתר טאו TAO
2. ↑  אורי רז, טארוט - קלף גלגל המזל, באתר bew24.42web.io
3. ↑  הילה טארוט, **פשוטארוט**

| קלפי טארוט |
| --- |
| הארקנה הגדולה | השוטה, הקוסם, הכוהנת, הקיסרית, הקיסר, הכהן הגדול, הנאהבים, המרכבה, הצדק, הנזיר, גלגל המזל, כוח, התלוי, המוות, המיזוג, השטן, המגדל, הכוכב, הירח, השמש, יום הדין, העולם |